**Районна избирателна комисия Добрич**

**ПРОТОКОЛ**  
№2-ПВР/НС от 29.09.2021г.

Днес 29.09.2021г. в град Добрич се проведе заседание на РИК Добрич

На заседанието ПРИСЪСТВАХА:

|  |  |
| --- | --- |
| ПРЕДСЕДАТЕЛ: | Цонка Георгиева Велкова |
| ЗАМ.-ПРЕДСЕДАТЕЛ: | Диана Илиева Далакманска |
| ЗАМ.-ПРЕДСЕДАТЕЛ: |  |
| СЕКРЕТАР: | Мелекбер Мустафа Абил |
| ЧЛЕНОВЕ: | Бранимир Димитров Вълчанов |
|  | Петя Райнова Карагеоргиева |
|  | Димчо Илиев Илиев |
|  |  |
|  | Галина Славкова Тодорова |
|  | Руслава Ганчева Гаврилова |
|  | Живко Пенев Желязков |
|  | Наджие Али Адем |
|  | Явор Минев Георгиев |

ОТСЪСТВА: Диляна Данаилова Василева, Александрина Богомилова Желязкова

Заседанието беше открито в 17:30 часа и председателствано от Председателя на РИК - Добрич, Цонка Велкова.

Същият предложи заседанието да се проведе при следния дневен ред:

1. Входящата кореспонденция
2. Ред и условия за приемане и разглеждане на жалби и сигнали, подадени до РИК – Добрич, и комплектуване на преписките по жалбите срещу решенията на РИК
3. Назначаване на специалисти за подпомагане дейността на РИК - Добрич при произвеждане на изборите за президент и вицепрезидент на републиката и за народни представители на 14 ноември 2021 г.
4. Разни.

**По точка първа от дневния ред :**

Входящата кореспонденция бе докладвана от дежурните – Живко Желязков, Диана Далакманска, Явор Георгиев, Руслава Гаврилова

**По точка втора от дневния ред :**

Председателят на РИК - Добрич Цонка Велкова предложи за разглеждане реда и условията за приемане и разглеждане на жалби и сигнали, подадени до РИК – Добрич, и комплектуване на преписките по жалбите срещу решенията на РИК

На основание чл. 72, ал. 1, т.1, т. 20, т. 21, чл. 73, чл. 200 и чл. 201 от Изборния кодекс, Решение №62/04.04.2019г. и Решение №619-ПВР/НС/27.09.2021г. на ЦИК, Районна избирателна комисия в Осми изборен район – Добрички,

**Р Е Ш И:**

**ОПРЕДЕЛЯ** условията и реда за приемане и разглеждане на жалби и сигнали, постъпили в районната избирателна комисия (РИК), както следва:

1. Постъпилите в РИК жалби и сигнали, включително постъпили по електронната поща на комисията, се завеждат незабавно във входящия регистър на комисията, като се отбелязват датата и часът на постъпването им. Входящият номер на жалбата в регистъра, датата и часът на постъпването й се отбелязват върху самата жалба и върху копието на жалбоподателя. Районната избирателна комисия отбелязва жалбата и в съответния електронен регистър.
2. Подадените по електронната поща жалби и сигнали следва да бъдат подписани и сканирани. Разглеждат се жалби и сигнали, подадени в писмена форма, с посочен подател и адрес.
3. Регистрираните документи се предават на председателя на РИК, който с резолюция ги разпределя на член на РИК за доклад на заседание на комисията.
4. Процедура за разглеждане на жалби и сигнали.

4.1. Членът на РИК, на когото са разпределени жалбата или сигналът, следва да обработи жалбата или сигнала в тридневен срок от постъпването им.

Този срок не се прилага при произнасяне по жалби и сигнали за нарушаване на реда за провеждане на предизборната кампания от доставчици на медийни услуги. В тези случаи срокът е до 24 часа от получаването на жалбата или сигнала в комисията.

4.2. Когато комисията установи, че не е компетентна да разгледа жалбата или сигнала, същата се препраща до компетентния орган с копие до подателя.

4.3. Когато членът на РИК установи нередовности в жалбата или сигнала, подателят се уведомява (по телефон, електронна поща или на адрес с писмо), с указание за отстраняване. След отстраняване на нередовностите, членът на РИК докладва жалбата или сигнала в заседание на комисията за разглеждане в тридневен срок с проект за решение.

 4.4. Когато в жалбата или сигналът са от естество, което не налага комисията да се произнася с решение, а само да предприеме действия – указания, проверка и т.н., комисията уведомява писмено подателя на жалбата или сигнала.

4.5. Когато в жалбата или сигнала не се съдържат твърдения за нарушение на разпоредбите на Изборния кодекс и не са налице условията по т. 4.3., комисията може да реши жалбата или сигналът да останат за сведение.

4.6. Когато комисията установи, че следва да се изискат допълнителни документи, произнасянето по жалбата или сигнала се отлага до получаването им и комплектуването на преписката.

4.7. Комисията се произнася с решение по постъпилата жалба или сигнал в тридневен срок.

4.8. Начинът на взимане и обявяване на решенията на РИК се определя с решение на ЦИК.

5. Постъпилите жалби и сигнали в изборния ден се разглеждат в срок до 1 час от постъпването им в комисията и преди края на изборния ден при спазване на приет от РИК ред.

6. След изтичане срока на пълномощията на РИК същата следва да изпрати в ЦИК започналите пред нея, но недовършени административно-наказателни производства, образувани въз основа на подадени сигнали и жалби за нарушения на Изборния кодекс.

7. В РИК се поддържа електронен регистър на жалбите и сигналите при спазване на Закона за защита на личните данни и съгласно решения на ЦИК относно приемане на образец на електронен публичен регистър на жалбите и сигналите, подадени до комисията, постановените решения по тях и указания за комплектуване на преписките по жалбите срещу решения на РИК.

8. Комплектуването на преписките по жалби срещу решения на РИК се извършва съгласно указанията в Решение №619-ПВР/НС/27.09.2021г. на ЦИК

Гласували: 11 членове на РИК:

за: Цонка Георгиева Велкова, Диана Илиева Далакманска, Мелекбер Мустафа Абил, Бранимир Димитров Вълчанов, Петя Райнова Карагеоргиева, Димчо Илиев Илиев, Галина Славкова Тодорова, Руслава Ганчева Гаврилова, Живко Пенев Желязков, Наджие Али Адем, Явор Минев Георгиев

против: няма

**По точка трета от дневния ред :**

Председателят на РИК - Добрич Цонка Велкова предложи назначаване на специалисти за подпомагане дейността на РИК - Добрич при произвеждане на изборите за президент и вицепрезидент на републиката и за народни представители на 14 ноември 2021 г.

След направени разисквания и констатации, и на основание чл.63 от ИК, Решение №542-ПВР/НС/ 16.09.2021г. на ЦИК и Решение №4-ПВР/НС/26.09.2021г. на РИК - Добрич, Районна избирателна комисия в Осми изборен район – Добрички,

**РЕШИ:**

1. Назначава за специалист- технически сътрудници:
   1. Стоил Пламенов Христов, ЕГН ................ за специалист-технически сътрудник, който да подпомага дейността на РИК;
   2. Станислава Живкова Желева, ЕГН ................ за специалист-технически сътрудник, който да подпомага дейността на РИК;
2. Предлага на Областния управител с посочените по-горе лица да бъдат сключени граждански договори, считано от 01.10.2021г. до 14 /четиринадесет дни/  от  произвеждане на избори за президент и вицепрезидент на републиката и за народни представители на 14 ноември 2021 г. - 28 ноември 2021 г., съответно – 5 декември 2021 г.

Препис от решението да се изпрати на Областния управител на Област с административен център гр. Добрич за сключване на договори с назначените лица.

Гласували: 11 членове на РИК:

за: Цонка Георгиева Велкова, Диана Илиева Далакманска, Мелекбер Мустафа Абил, Бранимир Димитров Вълчанов, Петя Райнова Карагеоргиева, Димчо Илиев Илиев, Галина Славкова Тодорова, Руслава Ганчева Гаврилова, Живко Пенев Желязков, Наджие Али Адем, Явор Минев Георгиев

против: няма

Поради изчерпване на дневния ред закривам заседанието на Районната избирателна комисия

Свиквам следващото заседание на 04.10.2021г. от 17:30 часа.

(Заседанието е закрито в 17:55 часа)

ПРЕДСЕДАТЕЛ:

/Цонка Велкова/

СЕКРЕТАР:

/Мелекбер Абил/